คือ ปกติทุกเดือนประจำเดือนมาปกติค่ะ มาประมาณต้นเดือนบ้าง กลางเดือนบ้าง และท้ายเดือนบ้าง แต่ของเดือนนี้ ประมาณ 4-5 วันมานี้ จู่ๆก็มีเลือดสีเข้มดำไหลทีละนิด แล้วมีกลิ่น มาทีละนิดทุกวัน อยากรู้ว่ามันคืออะไรคะ อันตรายไหม มันคือเลือดอะไรคะ ของเดือนนี้ประจำเดือนยังไม่มาค่ะ มาแต่เลือดสีดำคล้ำ ทีละนิด มาประมาณ4-5 วันมานี้ค่ะ 😂
สวัสดีค่ะ จากที่เล่ามา อาจเป็นเลือดประจำเดือน หรือเป็นตกขาวที่ผิดปกตินะคะเลือดประจำเดือนที่เป็นสีดำคล้ำ เป็นเลือดเก่าที่คงค้างในมดลูกนะคะ ไม่ได้บ่งบอกภาวะหรือโรคใดๆนะคะ ซึ่งมักมีกลิ่นเลือดตามปกตินะคะแต่หากมีกลิ่นเหม็นผิดปกติ อาจเป็นอาการตกขาวที่ผิดปกติ ซึ่งแนะนำไปพบแพทย์เพื่อตรวจดูอาการอีกทีนะคะระหว่างนี้ แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ